open-index/open-wikipedia-markdown huggingface dataset:
Kerub

**Kerub**, **Cherub** (bahasa Ibrani. **כְּרוּב**, jamak. **כְּרוּבִים**, bahasa Inggeris terjemahan *kərūv*, jamak. *kərūvîm*, gandaan dua *kərūvāyim* lat. *cherub[us]*, jamak *cherubi[m]*, Assyrian **ܟܪܘܒܐ**) ialah sejenis perkara kerohanian yang disebut dalam Bible, ia acap kali muncul bersama-sama ketika masa kemunculan Tuhan. Dalam perkataan jamak, ia boleh ditulis **cherubim**, **cherubims**KJV atau **cherubs**. Dalam perkataan bahasa Inggeris moden, *kerub* juga kadang-kala digunakan khas untuk merujuk kepada putti, bayi atau malaikat kemetot dalam pelbagai karya seni lukisan Kristian yang boleh diketemukan dalam lukisan era Italian Renaissance dan Baroque.

Kerubim acap kali diterangkan dalam Kitab Taurat (lima kitab hukum Musa), Kitab Ezekiel, dan Kitab Isaiah. Mereka juga turut diterangkan dalam Kitab Raja-raja 1, Raja-raja 2, 1 Chronicles, dan 2 Chronicles utamanya dalam pembinaan Kuil Suci, Yerusalem. Kerubim hanya sekali sahaja muncul dalam Perjanjian Baru, dalam Ibrani 9:5, yang merujuk kepada penutup pendamai bahtera perjanjian.

Nabi Ezekiel menggambarkan kerubim sebagai makhluk hidup bertiga, setiap satunya mempunyai empat wajah: manusia, singa, ox dan helang. Mereka dikatakan mempunyai bentuk tubuh dan tangan seperti manusia, kaki seperti anak lembu dan mempunyai empat sayap bagi setiap seekor. Dua sayapnya melanjur keatas, bertemu keatas bagi menjaga mahkota Arasy Tuhan; sementara 2 sayap yang lain melanjur ke bawah dan menutup separa tubuh mereka.

Mengikut kepercayaan Yahudi dan Kristian, Cherub adalah salah satu daripada golongan Malaikat. Malah, cherub dikatakan lebih tinggi darjatnya berbanding dengan para Malaikat Utama seperti Gibrael (Jibril), Raphael, Micheal (Mikail) dan sebagainya. Ini bertentangan dengan ajaran Islam yang mana Gibrael (Jibril) adalah ketua kepada semua para Malaikat. Kerub dipercayai tidak mempunyai nafsu dan perasaan sepertimana manusia. Ia merupakan makhluk Tuhan yang sangat taat.

## Lihat juga
* Cupid dan Kamadeva
* Cherubism (keadaan perubatan)
* Hierarki Malaikat
* Putto
* Serafim
* Buraq

## Rujukan

## Bacaan lanjut
* Yaniv, Bracha, *The Cherubim on Torah Ark Valances*, Jewish Art Department, Bar-Ilan University, published in *Assaph: Studies in Art History*, Vol.4, 1999

## Pautan luar
* *Jewish Encyclopedia*: Cherub
* ''Catholic Encyclopedia'': Cherubim
* The Cherubim - some pointers and problems by Rabbi Dr Raymond Apple
* Haiwan Buraq di dalam Tamadun lain!
National Mall

**National Mall** ialah sebuah taman negara terbuka di pusat bandaraya Washington, D.C., ibu negara Amerika Syarikat. National Mall ialah sebuah unit Perkhidmatan Taman Negara yang ditadbir oleh unit National Mall and Memorial Parks.  Istilah "National Mall" pada umumnya merangkumi kawasan-kawasan yang secara rasminya menganggotai Taman Potomac Barat dan Constitution Gardens di sebelah barat, tetapi juga dianggap sebagai memaksudkan seluruh kawasan di antara Tugu Peringatan Lincoln dan Kapitol Amerika Syarikat, dengan Tugu Washington sebagai tanda pembahagi yang terletak di sebelah barat pusatnya. National Mall dikunjungi oleh kira-kira 24 juta pengunjung setahun.

## Rujukan

## Pautan luar

*
Pengarah Perisikan Pusat

Jawatan **Pengarah Perisikan Pusat** (, DCI) merupakan ketua Agensi Perisikan Pusat Amerika Syarikat dahulu, iaitu penasihat perisikan utama kepada Presiden dan Majlis Keselamatan Negara, serta penyelaras kegiatan perisikan sesama berbilang agensi perisikan AS (yang bersama-sama dikenali sebagai "Komuniti Perisikan" sejak tahun 1981). 

Jawatan ini wujud dari Januari 1946 hingga April 2005, sebelum diganti oleh Pengarah Perisikan Negara (DNI) dan Pengarah Agensi Perisikan Pusat (D/CIA).

## Senarai Pengarah Perisikan Pusat

## Rujukan
U.S. Bank Tower (Los Angeles)

**U.S. Bank Tower**, dahulunya **Library Tower** dan **First Interstate Bank World Center**, ialah sebuah pencakar langit bertinggi  di 633 West Fifth Street di pusat bandaraya Los Angeles, California. Ia merupakan bangunan tertinggi di negeri California, ke-10 tertinggi di Amerika Syarikat, dan bangunan ke-47 tertinggi di dunia (tepat pada November 2010). Memandangkan peraturan pembinaan setempat mewajibkan bangunan ini dilengkapi landas helikopter, ia juga bangunan tertinggi di dunia yang dilengkapi pangkalan helikopter di atas bumbung. Sehinggalah terbinanya Taipei 101, ia juga bangunan tertinggi yang terletak di atas kawasan seismik utama; strukturnya direka untuk menahan gempa bumi sekuat 8.3 pada skala Richter. Ia terdiri daripada 73 aras di atas tanah dan dua aras parkir di bawah tanah. Kerja pembinaan bermula pada tahun 1987 dan siap pada tahun 1989. Bangunan ini direka oleh Henry N. Cobb dari firma jurubina Pei Cobb Freed & Partners dengan menelan belanja $350 juta. Ia merupakan salah sebuah bangunan yang paling terkenal di Los Angeles, dan sering digunakan untuk syot pengenalan untuk kota ini dalam filem dan rancangan televisyen.

## Rujukan

## Pautan luar

* U.S. Bank Tower website at Maguire Properties
* Outline of the 9-11 Plot (Staff Statement No. 16, National Commission on Terrorist Attacks)
* Building Profile
Gerakan anti rasuah India 2011

**Gerakan anti rasuah India 2011** merujuk kepada siri bantahan terhadap Kerajaan India agar menggubal dan menguatkuasakan undang-undang anti rasuah. Mereka mahu undang-undang yang dikenali sebagai Rang Undang-Undang Jan Lokpal dibentang diluluskan agar semua kakitangan kerajaan, menteri yang rasuah dapat didakwa di mahkamah. Pembantah berpendapat kerajaan mahu melemahkan cadangan dalam draf asal rang undang-undang Jan Lokpal. Mereka percaya perubahan rang tersebut akan membuatkan badan yang dicadangkan menyelia isu ini, Lokayukta, hanya menjadi badan penasihat tak bergigi dalam birokrasi India.

Gerakan ini telah mendapat momentum khususnya sejak 5 April 2011, apabila Anna Hazare, seorang aktivis terkenal melancarkan mogok lapar di taman awam Jantar Mantar agar dia cepat mati. Seorang pengikut Gandhisme, beliau menuntut penubuhan jawatankuasa bersama untuk rang undang-undang ini, dengan anggota daripada kedua-dua "masyarakat awam" dan kerajaan.

Selepas tindakan berpublisiti pertama Hazare, bantahan besar kedua menyaksikan beberapa peristiwa kontroversi terjadi di Ramlila Maidan, New Delhi pada 4 Jun 2011. Tokoh utama kali ini adalah Swami Ramdev dan isu yang diserlahkan ialah perlunya undang-undang tegas untuk membawa balik ke dalam negara apa yang dipanggil "wang gelap" disimpan di luar negara. Ramdev menuntut wang tak bercukai dilabur di luar negara diisytiharkan sebagai harta negara dan, seterusnya, tindakan menyimpan wang yang diperolehi secara haram di bank asing diwartakan sebagai jenayah terhadap negara. Beliau juga mendesak kekayaan negara yang disimpan di bank asing dibawa pulang dan India patut menandatangani Konvensyen Menentang Rasuah PBB. Dianggarkan sekitar  350 bilion hingga  1400 bilion wang haram India berada dalam bank asing.

## Bantahan Ogos
Hazare telah mengumumkan yang beliau akan berpuasa untuk tempoh tak tetap bermula 16 Ogos di Jantar Mantar. Akan tetapi pada pagi tersebut sebelum beliau ke Jantar Mantar, beliau dan beberapa yang lain ditahan polis, untuk tempoh tujuh hari. Lantas beliau memulakan puasa beliau dalam lokap polis. Penahanan ini bagaimanapun menimbulkan bantahan ramai pihak, termasuk parti politik, ketua menteri negeri, NGO dan ahli parlimen. Sidang parlimen gagal dijalankan akibat isu ini.

Apabila bantahan semakin merebak ke seluruh negara, polis dan kerajaan bertindak membebaskan Anna Hazare dan pengikutnya selepas berpendapat menahan beliau di dalam penjara cuma mengganggu undang-undang dan ketenteraman. Bagaimanapun, Hazare enggan meninggalkan penjara sehingga kerajaan bersetuju memberi kebenaran tanpa syarat untuk membantah di Taman JP. Akhirnya pada 19 Ogos, beliau keluar dari penjara di Tihar selepas polis membenarkannya berpuasa 15 hari di Ramlila Maidan.

## Rujukan
Cockatiel

**Cockatiel** (*Nymphicus hollandicus*), juga dikenali sebagai **Quarrion** dan **Weiro** merupakan spesis burung kakaktua terkecil yang berasal dari Australia. Ia banyak dibela sebagai haiwan kesayangan di seluruh dunia yang relatifnya mudah untuk dibiakkan. Sebagai burung kurungan, cockatiel menduduki tempat kedua dari segi populariti di belakang Budgerigar.

Cockatiel adalah satu-satunya ahli di dalam genus ***Nymphicus***. Ia dahulunya dianggap sebagai burung kakaktua kecil atau nuri berjambul; walau bagaimanapun kajian terkini Cockatiel diletakkan di bawah sub keluarga kakaktua *[[Calyptorhynchinae]]* (biasanya dikenali sebagai Kakaktua Gelap). Oleh itu, ia kini dikelaskan sebagai Cacatuidae terkecil. Cockatiel adalah burung asal dari wilayah pedalaman di tanah besar.

## Galeri


File:Nymphicus hollandicus -perching on wires -Australia-6a.jpg|Cockatiel liar
Image:Cockatiel Crest.jpg|Seekor Cockatiel liar (berwarna kelabu semulajadi) menunjukkan keterujaan dengan mengembangkan jambulnya.
Image:Captive.jpg| Seekor Cockatiel berwarna hampir putih.
Image:Whiteface lutino cockatiel chick.jpg| Seekor anak Cockatiel Albino berumur 3 minggu.
Image:Cockatiel under blacklight.jpg|Bulu-bulu Cockatiel bercahaya disinari cahaya.
Image:Cockatiels.jpg|Cockatiel adalah sejenis burung sosial

Image:Male Cockatiel.jpg|Cockatiel Kelabu jantan
Nymphicus hollandicus MHNT.ZOO.2010.11.148.28.jpg |Museum specimen 



## Nota kaki

## Rujukan
* **Astuti**, Dwi (2004?): A phylogeny of cockatoos (Aves: Psittaciformes) inferred from DNA sequences of the seventh intron of nuclear *β*-fibrinogen gene. Doctoral work, Graduate School of Environmental Earth Science, Hokkaido University, Japan. PDF fulltext
* **Brown**, D.M. & **Toft**, C.A. (1999): Molecular systematics and biogeography of the cockatoos (Psittaciformes: Cacatuidae). *[[Auk (journal)|Auk]]* **116**(1): 141-157.
* **Flegg**, Jim (2002): *Photographic Field Guide: Birds of Australia*. Reed New Holland, Sydney & London. ISBN 1-876334-78-9
* 
* 

## Pautan luar

* 
* Inte ONSMAN's MUTAVI Research and Advice Group
* Clive Hesford's Cockatiel Parakeet section from The Genetics of Colour in the Budgerigar and other Parrots website
Abdulaziz al-Omari

**Abdulaziz al-Omari** (,, juga dieja **Alomari** atau **al-Umari**) (28 Mei 1979 – 11 September 2001) ialah seorang pengawal keselamatan lapangan terbang dan imam, dan juga salah seorang daripada lima perampas berani mati Penerbangan 11 American Airlines dalam serangan 11 September 2001.

Omari yang berasal dari Arab Saudi tiba di Amerika Syarikat pada Jun 2001 dengan visa pelancong yang diperoleh menerusi program Visa Express.

Pada 11 September 2001, Omari menaiki Penerbangan 11 American Airlines dan menolong dalam usaha merampas kapal terbang yang kemudiannya dihempaskan ke dalam Menara Utara World Trade Center.

## Rujukan



## Pautan luar
* The Final 9/11 Commission Report
* portal.telegraph.co.uk (Article which reports that the Saudi Arabian Airlines pilot named Omari was not involved with the terrorist attacks)
Tangga kecemasan

**Tangga kecemasan** ialah satu unsur seni bina yang berfungsi sebagai jalan keluar kecemasan untuk para penduduk bangunan sekiranya bangunan ini ditimpa bencana seperti kebakaran atau gempa bumi.

Penyediaan tangga kecemasan semakin dipentingkan apabila bangunan tinggi semakin menjadi-jadi pada akhir abad ke-19, semenjak mula-mula dipatenkan oleh Anna Connelly dari Amerika Syarikat pada tahun 1887. Pada awalnya, tangga kecemasan banyak dipasang di dinding luaran bangunan, tetapi akhir-akhir ini, tangga kecemasan diterapkan di dalam bangunan, khususnya pencakar langit.

## Rujukan

## Pautan luar
Pengalisan api

**Pengalisan api** merupakan langkah perlindungan kebakaran pasif yang melibatkan kerja membuat sesebuah binaan atau bahan-bahannya menjadi lebih tahan kepada api, ataupun bahan-bahan berkenaan, ataupun tindakan memasangkan bahan-bahan tersebut. Istilah "kalis api" tidak semestinya bererti benda itu tidak akan terbakar langsung, tetapi berkenaan dengan sukatan prestasi dalam keadaan ujian dan penilaian tertentu. Pengalisan api tidak membolehkan benda yang dirawat itu tidak terjejas langsung oleh kebakaran, kerana bahan-bahan biasa tidak lali daripada kesan kebakaran pada keamatan atau jangka masa yang mencukupi.

## Pasaran dan aplikasi
Berikut ialah antara sektor-sektor ekonomi yang paling memerlukan pengalisan api:

* Pembinaan komersil, perumahan dan industri
** Keluli binaan untuk mengawal suhu di bawah takat genting (kira-kira 540 °C)
** Litar elektrik untuk mengawal litar elektrik genting di bawah suhu 140 °C supaya kekal beroperasi
* Perkapalan
* Pembinaan luar pesisir
** Kontena Gas petroleum cair untuk mencegah BLEVE (letupan wap mengembang cecair mendidih)
* Kambi saluran dan jambatan paip dalam kilang penapisan minyak atau loji kimia untuk mengawal suhu keluli binaan di bawah takat genting (kira-kira 540° C)
* Aerodinamik
* Dinding dan siling/lapik konkrit terowong
** Lapik konkrit terowong lalu lintas
* Perlombongan atas dan bawah tanah

## Rujukan
Khalid al-Mihdhar

**Khalid Muhammad Abdallah al-Mihdhar** (, ; juga dialih huruf sebagai **Almihdhar**) (16 Mei 1975 – 11 September 2001) adalah salah seorang daripada lima perampas Penerbangan 77 American Airlines, yang diterbangkan ke dalam Pentagon sebagai sebahagian daripada serangan 11 September 2001.

Al-Mihdhar dilahirkan di Arab Saudi dan menyertai Perang Bosnia pada 1990-an. Pada awal 1999, beliau pergi ke Afghanistan di mana, sebagai seorang pejuang berpengalaman dan dihormati, dia dipilih oleh Osama bin Laden untuk menyertai serangan tersebut. Al-Mihdhar tiba di California dengan Nawaf al-Hazmi pada Januari 2000, selepas singgah di Malaysia untuk Sidang Kemuncak al-Qaeda Kuala Lumpur. Di waktu ini, CIA telah mengetahui akan Mihdhar, dan gambarnya ditangkap di Malaysia bersama seorang lagi anggota al-Qaeda yang terlibat dalam pengeboman USS ''Cole''. CIA bagaimanapun tidak memaklumkan FBI apabila ia mengetahui Mihdhar dan Hazmi memasuki A.S., dan Mihdhar tidak diletak dalam mana-mana senarai amatan sehingga akhir Ogos 2001.

Pada pagi 11 September 2001, Mihdhar menaiki Penerbangan 77 American Airlines, yang dirampas kira-kira 30 minit selepas berlepas. Kapal terbang itu dihempaskan secara sengaja pada Pentagon, mengorbankan kesemua 64 orang dalam pesawat, bersama dengan 125 di darat.

## Nota
Harta sepencarian

Harta sepencarian mengikut syarak ditafsirkan sebagai pemerolehan harta sepanjang tempoh perkahwinan sama ada membabitkan harta alih atau tak alih dan pihak yang memberi sumbangan sama ada secara langsung atau tidak langsung.

Tuntutan biasanya ditimbulkan oleh isteri atau bekas isteri apabila membabitkan sumbangan mereka sepanjang tempoh perkahwinan sama ada secara tak langsung misalnya urusan menguruskan rumah tangga. Sumbangan secara langsung misalnya isteri mengeluarkan modal terutama dalam bentuk kewangan untuk mendapatkan harta dalam tempoh perkahwinan. Begitu juga jika satu pihak itu meninggal dunia, pasangan akan meminta harta itu dibahagikan dulu sebagai harta sepencarian sebelum diisytihar sebagai harta pusaka.
Mengikut Hukum Syarak, Harta Sepencarian bermaksud pemerolehan harta sepanjang tempoh perkahwinan sama ada membabitkan harta alih atau tak alih dan pihak yang memberi sumbangan sama ada secara langsung atau tidak langsung. 

Harta Sepencarian adalah “harta-harta yang diperolehi dalam tempoh perkahwinan secara bersama oleh Suami dan Isteri yang melibatkan harta alih ( wang, kenderaan dll) dan harta tak alih (rumah, tanah, saham dll”). Biasanya isu Harta Sepencarian timbul apabila berlaku penceraian dalam rumah tangga. Suami ataupun isteri apabila berlaku penceraian akan menuntut harta sepencarian di Mahkamah Tinggi Syariah untuk Mahkamah menentukan pembahagian yang patut diterima ke atas harta yang diperolehi dalam tempoh perkahwinan sebelum berlakunya penceraian.

## Apa Itu Harta Sepencarian?
“Harta yang diperolehi bersama oleh suami dan isteri semasa perkahwinan mereka berkuatkuasa mengikut syarat-syarat yang ditentukan syarak”

Ianya adalah harta yang diperolehi pasangan sepanjang tempoh perkahwinan iaitu melibatkan harta alih seperti wang tunai dan harta tak alih seperti rumah dan tanah. Walaupun harta tersebut dibeli menggunakan duit gajinya sendiri tanpa melibatkan pasangan.

Suami atau isteri dibolehkan untuk menuntut harta ini tetapi kebanyakan tuntutan dibuat oleh pihak perempuan. Tuntutan harta ini dibenarkan oleh perundangan syariah Malaysia demi melindungi hak isteri. Enakmen undang-undang Keluarga Islam Negeri-Negeri secara asasnya mendefinasikan harta ini sebagai

## Pautan Luar

* Info harta sepencarian suami meninggal
Dinamo

Dinamo basikal menghasilkan voltan 6 volt - 12 volt; Arus elektrik yang dihasilkan oleh dinamo ialah arus ulang alik (AU/AC); Tenaga elektrik yang dihasilkan oleh dinamo ialah hasil daripada aruhan kemagnetan ...
Felda Umas-Umas

**Felda Umas-Umas** merupakan salah satu tanah rancangan dibawah Felda Wilayah Sahabat,Lahad Datu, Sabah. Felda Wilayah Sahabat mempunyai lima rancangan (kawasan) membabitkan keluasan 11,707.33 hektar dengan 5,610.23 hektar telah ditanam dengan kelapa sawit.Felda Wilayah Sahabat yang terletak kira-kira 125 kilometer dari Bandar Lahad Datu dilengkapi dengan beberapa kemudahan antaranya sekolah menengah, sekolah rendah, sekolah agama, klinik, masjid dan bangunan kedai yang turut dilengkapi kemudahan sebuah bank.
Berbeza dengan Felda Umas-Umas,kawasan ini berkeluasan 9,700 hektar (23,959) dan terletak sejauh *70km dari Bandar Tawau yang mengambil masa 1 jam perjalanan untuk sampai ke sana(Bandar Tawau).Kawasan ini dipercayai pada asalnya merupakan sebuah kawasan hutan yang dipenuhi dengan kepelbagaiaan biodiversiti sebelum dibangunkan dengan petempatan FELDA.

## Lihat juga
* Sekolah Kebangsaan Umas-Umas

## Pautan luar
* Gajah serang Felda Umas Umas
Nawaf al-Hazmi

**Nawaf Muhammed Salim al-Hazmi** (, ; juga dikenali sebagai *Rabia al-Makki*) (9 Ogos 1976 – 11 September 2001) ialah salah seorang daripada lima orang perampas Penerbangan 77 American Airlines yang dihempaskan ke dalam bangunan Pentagon dalam serangan 11 September 2001.

Anak watgan Arab Saudi ini bersama kawannya, Khalid al-Mihdhar, meninggalkan kampung halaman mereka pada tahun 1995 untuk berjuang dalam Perang Bosnia. Hazmi kemudiannya pergi ke Afghanistan untuk berjuang di samping Taliban melawan Perikatan Utara Afghanistan. Selepas berjuang di Chechnya pada tahun 1998, beliau kembali ke Arab Saudi pada awal tahun 1999.

Hazmi dan Mihdhar yang sekian lama bersekutu dengan al-Qaeda, dipilih oleh Osama bin Laden sebagai mujahidin terhormat atas pengalaman perjuangan mereka yang luas untuk sebuah rancangan pengganas yang besar untuk menerbangkan kapal terbang komersil ke sasaran-sasaran tertentu di Amerika Syarikat. Hazmi dan Mihdhar menerima visa pelancong AS pada April 1999. Hazmi berlatih di sebuah kem latihan al-Qaeda pada musim luruh 1999, kemudian ke Malaysia untuk Sidang Kemuncak al-Qaeda pada tahun 2000.

Nawaf tiba di AS dari Bangkok, Thailand, pada 15 Januari 2000, bersama Khalid al-Mihdhar di Los Angeles. Mereka berdua berdiam di Parkwood Apartments di San Diego hingga Mei 2000. Pada bulan itu, mereka berlatih penerbangan di San Diego. Oleh sebab kurang fasih berbahasa Inggeris, prestasi Hazmi and Mihdhar kurang memuaskan sepanjang latihan mereka dan dianggap mencurigakan oleh pelatih mereka.

Mihdhar meninggalkan Hazmi di California untuk ke Yaman pada Jun 2000. Hazmi menetap di California sehingga beliau bertemu dengan Hani Hanjour pada Disember 2000. Mereka berdua pergi ke Phoenix, Arizona, kemudian berpindah ke Falls Church, Virginia pada tahun 2001, di mana mereka disertai oleh perampas bantuan yang lain. Hazmi kerap berjumpa dengan Mohamed Atta, iaitu dalang serangan ini 9/11, pada musim panas 2001.

Pada 10 September 2001, Hazmi bersama Mihdhar dan Hanjour mendaftar masuk ke dalam sebuah hotel di Herndon, Virginia. Keesokan paginya, Nawaf al-Hazmi dengan empat lagi perampas menaiki Penerbangan 77 American Airlines lalu merampas kapal terbang terbabit supaya Hani Hanjour boleh mengawal dan menghempaskan kapal terbang ke dalam Pentagon dalam serangan 11 September 2001. Hempasan ini membunuh kesemua 64 penumpang dan kakitangan dalam pesawat dan 125 lagi di Pentagon. Hazmi mula-mulanya disangka sekadar "pembantu" ekoran serangan itu, tetapi lambat-laun didapati memainkan peranan yang lebih penting dalam perancangan operasi daripada yang dipercayai pada mulanya. Adiknya, Salem al-Hazmi, juga seorang perampas dalam penerbangan yang sama.
## Rujukan

## Pautan luar
* The Final 9/11 Commission Report
Litar elektrik

**Litar elektrik** adalah sambungan komponen elektrik seperti perintang, induktor, kapasitor, talian penyampai, sumber voltan, sumber arus dan suis. Litar elektrik adalah sejenis jaringan khas, yang memiliki gelung litar tertutup yang memberikan laluan kembali kepada arus. Jaringan elektrik yang terdiri hanya dari sumber (voltan atau arus), unsur keseluruhan linear (resistor, kapasitor, induktor), dan unsur pengagih linear (talian pengalir) boleh dianalisa secara algebra dan kaedah pengubah bagi menentukan arus terus, arus ulang alik, dan tindak balas sementara ("transient response").

Jaringan yang mengandungi komponen eletronik aktif dikenali sebagai **litar elektronik**. Jaringan sedemikian biasanya nonlinear dan memerlukan reka bentuk lebih rumit dan perkakasan analisa.
Żagań

**Zagan** (Poland: *Żagań*, Perancis dan Jerman: *Sagan*, Latin: *Saganum*) merupakan sebuah bandar yang terletak wilayah Lubusz, barat Poland. Bandar ini juga merupakan ibu kota bagi kaunti yang mempunyai nama yang sama iaitu Zagan dan terletak berdekatan dengan sungai Bobr. 

Menurut perangkaan tahun 2010, bandar ini mempunyai penduduk seramai 26,253..

## Nama tempat
Nama bandar ini bermaksud "tempat hutan terbakar" yang mungkin gema bunyi daripada peneroka awal ketika pembakaran hutan. Pada 19 Mei 1946, nama bandar ini dalam bahasa Poland ketika itu ialah *Zegan* yang akhirnya ditukarkan ke *Zagan*.

## Bandar saudara
* Duns, Scotland
* Netphen, Jerman
* Ortrand, Jerman
* Teltow, Jerman

## Galeri

File:Castle in Zagan (27).jpg|Istana Zagan
File:Panorama1 Zagan.jpg|Panorama Zagan
File:Dworzeckolejowy Zagan.JPG|Stesen kereta api
Fail:Zagan ratusz.jpg|Menara dewan bandar

## Rujukan

## Pautan luar

*Laman rasmi bandar  
*Peta daripada mapa.szukacz.pl 
*"''Le château de Sagan''"
Merpati merak

**Merpati merak** atau **merpati ekor kipas** adalah sejenis baka merpati hias yang popular. Ia mempunyai ekor yang berbentuk kipas yang terdiri dari 30 sehingga 40 bulu, berlawanan dengan kebanyakan merpati dari baka-baka lain yang mana biasanya memiliki antara 12 sehingga 14 bulu. Baka ini dipercayai berasal dari India, China atau Sepanyol. 

## Baka
Antara meprati ekor kipas yang terkenal adalah
#Ekor Kipas India
#Ekor Kipas Amerika
#Ekor Kipas Thailand

## Rujukan

* On Google Print
Kerabu bronok

**Kerabu bronok** merupakan sejenis hidangan istimewa di Langkawi. Ia dihasilkan dengan menggunakan bronok, sejenis haiwan laut.

## Pautan luar
# Resipi kerabu bronok
Stesen MRT Caldecott

**Stesen MRT Caldecott (CC17/TS9)** (nama sementaranya ialah Thomson) ialah sebuah stesen Tahap 4 Laluan MRT Bulatan di Singapura. Stesen ini dibuka pada 8 Oktober 2011. Ketika Laluan Bulatan pertama kali dirancang, stesen ini tidak akan dibuka dengan stesen-stesen lain Tahap 4 & 5 kerana terlalu sedikit pembangunan di kawasan itu. Walau bagaimanapun, ia dibuka dengan stesen-stesen Tahap 4 lain kerana mempunyai cukup pembangunan di sekitar stesen ini.

Pada tahun 2020, stesen ini akan menjadi stesen pertukaran dengan Laluan Thomson.

Walaupun namanya, stesen ini terletak berdekatan dengan Lorong 1 Toa Payoh daripada Bukit Caldecott. Stesen ini terletak di bawah Toa Payoh Rise. Stesen ini 10 minit berjalan dari Braddell.

## Perkhidmatan Keretapi

## Reka Letak Stesen

## Perkhidmatan Bas
Perkhidmatan-perkhidmatan bas berikut melalui perhentian-perhentian bas pada Thomson Road:

## Rujukan

## Pautan Luar
Tenaga angin

**Tenaga angin** adalah tenaga kinetik udara yang bergerak. Jumlah tenaga angin yang bertiup dari kawasan A bayangan pada sesuatu masa t adalah:

E = A . v . t  . ρ  . ½ v2,

di mana v merupakan pecutan angin dan ρ merupakan kepadatan udara. Formula dibentangkan secara berstruktur dalam 2 bahagian: (A . v . t) merupakan isipadu udara bergerak merentasi A, yang dianggap pada sudut tepat kepada kelajuan udara; (ρ  . ½ v2) merupakan tenaga kinetik udara yang bergerak bagi setiap unit isipadu.

Jumlah keseluruhan kuasa angin adalah:

P = E / t = A . ρ . ½ v3

Kuasa angin dengan itu **berkadar** dengan **kuasa ketiga** bagi kelajuan angin.

## Sejarah kegunaan oleh manusia
Angin telah digunakan selama beribu tahun sebagai sumber tenaga. Pelayar menggunakan layar bagi menggunakan kuasa angin bagi menggerakkan kapal mereka, dan cuaca dengan itu memiliki kesan sejarah penting, sebagai contoh, Armada Sepanyol dikalahkan dengan bantuan cuaca ribut sekeliling Kepulauan British. Belanda terkenal dengan penggunaan kincir angin dengan empat kain layar. Ia digunakan bagi mengeringkan tanah yang membentuk tanah pertanian. Di United Kingdom, penduduk Norfolk meminjam kepakaran Belanda untuk melakukan perkara yang sama, meninggalkan ciri-ciri menonjol di permukaan tanah rendah rata.

## Tenaga elektrik

### Kuasa teori dihasilkan oleh turbin angin
Kuasa angin keseluruhan yang boleh dihasilkan hanya apabila kelajuan udara yang telah digunakan berkurangan menjadi sifar. Bagi turbin angin realistik ini adalah mustahil, kerana udara yang diguna juga perlu meninggalkan turbin. Kaitan antara pecutan udara masuk dan keluar juga perlu diambil kira. Dengan menggunakan konsep tiub aliran, maksima pengeluaran kuasa angin oleh turbin angin adalah 59% dari jumlah keseluruhan kuasa tenaga secara theori (lihat: Betz' law).

### Kuasa turbin angin praktikal
Kelemahan lanjut seperti geseran kipas rotor dan seretan, kehilangan kotak gear, kehilangan semasa generator dan konverter, mengurangkan kuasa dihasillan oleh turbin angin. Kaitan asas bahawa kuasa turbin adalah (anggaran) berkadar sekata dengan satu pertiga kuasa pecutan masih kekal.

## Rujukan

## Lihat juga
* Kuasa angin 

## Pautan luar

* http://rredc.nrel.gov/wind/pubs/atlas/  - Wind Energy Resource Atlas of the United States
* http://www.scadasolutions.com/livesite/wind-tutorial.shtml Wind Energy Tutorial
Pengawal lalu lintas udara

**Pengawal lalu lintas udara** merupakan pekerjaan yang bertugas mempercepat dan memastikan aliran lalu lintas udara yang selamat dan teratur dalam sistem kawalan lalu lintas udara sedunia. Jawatan pengawal lalu lintas udara memerlukan kemahiran yang amat khusus. Pengawal menetapkan peraturan yang menetapkan jarak minima yang mesti dijaga sesama pesawat dalam kawasan bidang kuasanya, serta mengalihkan semua pesawat dengan selamat dan cekap melalui sektor ruang udara yang ditugaskan kepadanya. Oleh sebab pengawal ini memikul tanggungjawab yang amat besar ketika bertugas, maka profesion ini dianggap sebagai antara pekerjaan yang paling sukar di seluruh dunia, dan boleh mendatangkan tekanan hebat mengikut pelbagai faktor (kelengkapan, tatarajah, cuaca, volum lalu lintas, faktor manusia, dsb.). Atas alasan ini, ramai pengawal yang mengejar faedah gaji tinggi, rasa cinta kepada bidang penerbangan dan persaraan awal.

## Lihat juga
*Keselamatan udara
*Perancangan penerbangan

## Rujukan

## Pautan luar
The Falling Man

***The Falling Man*** ("Orang Jatuh") ialah gambar foto seorang lelaki yang jatuh dari Menara Utara World Trade Center, yang diambil oleh Richard Drew, seorang jurugambar Associated Press, pada 9:41:15 pagi semasa kejadian serangan 11 September 2001 di Bandar Raya New York. Orang dalam gambar itu sampai hari ini masih belum dikenal pasti identitinya walaupun berkali-kali dicuba, tetapi yang nyata, dia merupakan salah seorang mangsa yang terperangkap di aras-aras teratas pencakar langit itu yang nampaknya memilih untuk terjun daripada mati dalam kebakaran dan asap. Seramai 200 orang terjun sampai mati pada hari itu; tiada masa untuk mencari atau mengenal pasti siapa yang terpaksa menerjun sebelum keruntuhan menara-menara itu. Secara rasminya, semua kematian dalam serangan itu (kecuali perampas) didapati sebagai homisid (daripada bunuh diri).

Jurugambar pernah menyatakan bahawa pernah dua kali atau lebih siaran akhbar yang mengulas gambar tersebut telah menerima kritikan yang bertimbun-timbun daripada pembaca yang tersinggung oleh gambar tersebut. Berkenaan kepentingan sosial dan kebudayaan 'The Falling Man', ahli teologi Mark D. Thompson dari Kolej Teologi Moore berkata, "barangkalinya gambaran putus asa yang paling mengesankan pada awal abad ke-21 tidak didapati dalam seni lukis, sastera mahupun muzik popular, sebaliknya ditemui dalam sehelai gambar foto."

## Rujukan

## Catatan

## Rujukan
**9/11: The Falling Man* (16 Mac 2006). Channel 4.
*

## Pautan luar
*NPR interview with Esquire magazine writer Tom Junod, August 21, 2003
*Esquire article on search for the identity of the Falling Man
*
HD 149026 b

**HD 149026 b** adalah planet luar suria terletak kira-kira 257 tahun cahaya dalam buruj Hercules.

## Lihat juga
* HAT-P-3b
* HD 209458 b
* HD 179949 b
* Tau Boötis b

## Rujukan

## Pautan luar

* 
* 
*
COINTELPRO

**COINTELPRO** (singkatan untuk **''Co**unter **Intel**ligence **Pro**gram''; "Program Risik Balas") ialah serantaian projek menyamar, dan selalunya salah di sisi undang-undang, yang dijalankan oleh Biro Penyiasatan Persekutuan (FBI) Amerika Syarikat dengan tujuan memantau, menyusup masuk, mencemarkan nama baik, dan mengganggu pertubuhan politik tempatan.

Antara taktik-taktik yang digunakan oleh COINTELPRO ialah mempersiasuikan sasarannya melalui perang psikologi, menanam laporan palsu dalam akhbar, memburuk-burukkan melalui surat palsu, gangguan, pemenjaraan salah, keganasan di luar batas undang-undang dan pembunuhan. Operasi penyamaran COINTELPRO ini berlaku selama tahun 1956 hingga 1971; namun demikian, FBI telah menggunakan operasi penyamaran untuk menentang kumpulan politik tempatan semenjak ditubuhkan lagi. Dorongan tersurat FBI ketika itu adalah "melindungi keselamatan negara, mencegah keganasan, serta memastikan ketenteraman sosial dan politik yang sedia ada."

Mengikut rekod FBI, 85% sumber COINTELPRO menyasar kumpulan-kumpulan dan individu-individu yang dianggap oleh FBI sebagai "subversif," termasuklah pertubuhan komunis dan sosialis; pihak-pihak yang berkait rapat dengan pergerakan hak awam, termasuk Dr. Martin Luther King, Jr. dan lain-lain yang bersekutu dengan Persidangan Kepimpinan Kristian Selatan, Persatuan Kebangsaan untuk Kemajuan Kaum Kulit Hitam, Kongres Kesamarataan Ras dan lain-lain; kumpulan nasionalis kulit hitam; Gerakan Indian Amerika; sekelompok besar pertubuhan "Kiri Baru", termasuk Mahasiswa untuk Masyarakat Demokratik dan Weathermen; hampir semua pihak yang menentang Perang Vietnam, dan juga penunjuk perasaan jalanan yang tidak menganggotai sebarang pertubuhan; Persatuan Peguam Negara; pihak-pihak yang berkaitan dengan gerakan hak wanita; kelompok nasionalis seperti yang menuntut kemerdekaan untuk Puerto Rico, Ireland Bersatu, dan gerakan buangna Cuba termasuk Cuban Power oleh Orlando Bosch dan Gerakan Nasionalis Cuba; dan beberapa lagi tokoh terkenal Amerika seperti Albert Einstein (yang pernah menganggotai beberapa kumpulan hak awam). 15% sumber COINTELPRO yang selebihnya diluaskan untuk meminggirkan dan menjatuhkan maruah "kumpulan kulit putih pembenci," termasuk Ku Klux Klan dan Parti Hak Negeri Kebangsaan.

## Rujukan
Piala Malaysia 2011

**Piala Malaysia 2011** merupakan edisi ke-85 Piala Malaysia. Kejohanan ini akan bermula pada 6 September dan berakhir pada 29 Oktober 2011 dengan perlawanan akhir diadakan di Stadium Shah Alam, Selangor. Sebanyak 10 buah pasukan negeri, 5 pasukan kelab terbaik, dan Persatuan Bola Sepak Polis Di Raja Malaysia menyertai edisi kali ini.

## Pasukan
11 pasukan daripada Liga Super dan 4 pasukan daripada Liga Perdana layak bertanding untuk merebut piala ini berdasarkan merit mereka semasa beraksi dalam saingan peringkat liga. Manakala satu lagi tempat bakal direbut antara Sime Darby FC dengan Pahang berikutan kekosongan tempat yang ditinggalkan oleh Harimau Muda A yang berlepas ke Slovakia. Kedua-dua pasukan tersebut harus berlawan menerusi play-off untuk menentukan tempat tersebut.
## Kelayakan
Pada edisi kali ini, perlawanan penentuan slot ke Piala Malaysia antara Pahang dan Sime Darby akan dilakukan secara timbal balik pada  19 Julai 2011 dan 22 Julai 2011.

**[[Sime Darby FC]]** menang agregat 6 – 0 dan layak ke peringkat kumpulan.

## Pembahagian Kumpulan
16 pasukan dibahagikan kepada empat bahagian mengikut kedudukan mereka dalam Liga Super dan Liga Perdana 2011.

## Format
Pada edisi kali ini, format empat kumpulan dengan empat pasukan setiap kumpulan digunakan. Juara kumpulan akan mara ke suku akhir manakala naib juara akan mengiringi juara kumpulan ke suku akhir.

## Peringkat kumpulan
### Kumpulan A

#### Pusingan Pertama

----

----

#### Pusingan Kedua

----

----

### Kumpulan B

#### Pusingan Pertama

----

----

#### Pusingan Kedua

----

----

### Kumpulan C

#### Pusingan Pertama

----

----

----

#### Pusingan Kedua

----

----

### Kumpulan D

#### Pusingan Pertama

----

----

#### Pusingan Kedua

----

----

## Peringkat Kalah-Mati

Pusingan suku akhir edisi kali ini memperlihatkan ulangan final Piala FA 2011 apabila Kelantan bakal bertemu dengan Terengganu. Selain itu, pasukan Selangor bakal melayan pasukan yang belum pernah kalah dalam saingan Piala Malaysia edisi kali ini, Perak.

### Suku Akhir
#### Suku Akhir Pertama

----

----

----

#### Suku Akhir Kedua

*Selangor menang dengan agregat 4-1*
----

*Negeri Sembilan menang dengan agregat 3-1*
----

*Terengganu menang dengan aggregat 5-3*
----

*PBDKT T-Team menang dengan agregat 4-2*

### Separuh Akhir

#### Separuh Akhir Pertama

----

#### Separuh Akhir Kedua

*Terengganu menang dengan aggregat 4-1*
----

*Negeri Sembilan menang dengan agregat 6-3*

## Akhir

## Pemenang

## Rujukan

## Pautan luar
* Piala Malaysia 2011 at Malaysia Football Dimos
* Malaysia Cup at Soccerway
Ulat rumbia

**Kumbang rumbia**, **kumbang sagu** atau nama saintifiknya ***Rhynchophorus ferrugineus*** adalah sejenis kumbang yang tersebar luas dari India sampai Sauwa di kawasan Asia tropika. Ia sering hidup dalam batang pelbagai jenis pokok termasuk kelapa, aren, salak dan kirai di mana batang-batang ini dijadikan sarang untuk anak-anak ulat yang memakan isi batang meninggalkan lubang sepanjang 6 meter. Kumbang ini merupakan haiwan perosak yang mampu mendatangkan bahaya kepada banyak tanaman palma termasuk kelapa sawit dan kurma.

Di beberapa tempat di Nusantara termasuk Indonesia dan Malaysia, larva kumbang sagu dikenal sebagai makanan lazat.

## Tabiat
Telur kumbang berwarna putih dan berbentuk oval memanjang sepanjang 2.6 mm dan lebar 1.1 mm. 

### Kitaran hidup
Serangga ini memiliki kitaran hidup yang tidak dilakukan di pohon lain, melainkan dalam pohon jenis palma sahaja. Telur akan menetas dalam waktu 2-3 hari membawa kepada:

* **[[larva]]** (selama 41-78 hari): panjangnya 5 cm dengan lebar 2 cm  dengan mulut berkitin dengan kepala berwarna perang Ia putih kekuningan baru menetas, namun mematang besar berwarna coklat kekuningan. Selama itu, larva akan memakan tunas batang muda.
* **[[kepompong]]** (selama 15-27 hari): panjang 6 cm dan lebar 3 cm, terbuat dari fiber pohon inangnya.
* **dewasa**: berwarna putih krim tetapi semakin lama warnanya akan berubah menjadi keperangan, memiliki panjang 3.5 cm dengan lebar 1.5 cm.

## Kegunaan

### Sebagai sumber makanan
Ulat anak kumbang ini merupakan sumber makanan penting bagi banyak masyarakat Khatulistiwa seperti Kadazan-Dusun di Sabah  (dengan nama *butod*) kerana kandungan protein dan vitamin tinggi. Ia biasanya dimakan mentah setelah dibersihkan atau dimasak mengikut cara setempat: masyarakat Kadazan Dusun menggoreng ulat ini sehingga garing dan dihidangkan dengan nasi panas mahupun dijadikan makanan cekut dalam upacara keramaian. Orang-orang Maluku dan Kamoro di Papua pula membakar ulat-ulat ini seperti sate.

Masyarakat di Sabah khususnya mempunyai cara tersendiri mendapatkan *butod* di mana pokok rumbia atau polod ditebang terlebih dahulu untuk dijadikan tempat bertelur oleh "indungnya", proses ini biasanya memakan masa kira2 sebulan atau lebih. Batang yang sarat dengan ulat ini akan dikenal pasti dengan cara mendengar - ulat biasanya akan mengeluarkan bunyi apabila memakan batang rumbia - atau melihat adanya "indung" berterbangan di kawasan itu.

## Rujukan

## Pautan luar

* Data spesies disediakan Sistem Maklumat Biokepelbagaian Malaysia
Pura Kencana

**Pura Kencana** merupakan kawasan Taman perumahan dan bandar baharu yang terletak di Daerah Batu Pahat, Johor, Malaysia.

Terletak 10 kilometer dari bandar Batu Pahat, pembangunan di Pura kencana masih dijalankan sejak tahun 2008. Pura Kencana dimiliki oleh syarikat Asiatic Land, Kumpulan Genting dan terletak di kawasan pentadbiran Majlis Perbandaran Batu Pahat (MPBP).
Kota Iskandar, Johor

:*Rencana ini tentang pusat pentadbiran baharu di negeri Johor. Terdapat juga bandar dengan nama yang sama iaitu [[Kota Iskandar, Pahang]] di negeri [[Pahang]].*

**Kota Iskandar** (dahulu Pusat Pentadbiran Baru Negeri Johor) atau juga digelar "Permata Mahkota" merupakan pusat pentadbiran kerajaan negeri Johor yang terletak di Iskandar Puteri. Pembangunan Kota Iskandar merupakan fasa pertama dalam projek Iskandar Puteri yang sebahagian daripada perojek pembangunan Iskandar Malaysia. Pusat pentadbiran mengandungi bangunan Dewan Negeri Johor (Bangunan Sultan Ismail), Kompleks Menteri Besar dan Setiausaha Kerajaan Negeri Johor (Bangunan Dato' Jaafar Muhammad) disamping  kawasan Dataran Mahkota dan dua buah Kompleks Jabatan Negeri. 

Kota Iskandar dibangunkan oleh Cahaya Jauhar Sdn Bhd, anak syarikat kerajaan negeri Johor melalui usahasama Pejabat Setiausaha Negeri Johor (JSSI) dan sebuah syarikat GLC, UEM Land Berhad. Diilhamkan daripada seni bina di Istana Alhambra, seni bina bangunan di Kota Iskandar mengandungi ciri-ciri Moor-Andalusia dan Melayu-Johor dimana semua bangunan dibina menghadap kiblat. Bangunan di situ juga mendapat pengaruh daripada seni bina Bugis, Jawa, Belanda, British dan kumpulan etnik peribumi tempatan.

## Bangunan
### Bangunan Sultan Ismail

Bangunan Sultan Ismail atau Dewan Negeri Johor adalah bangunan empat tingkat yang merangkumi Dewan Negeri bagi 114 Ahli Dewan Negeri (ADEN) Johor, perpustakaan, arkib, bilik gerakan, dewan jamuan dan ruang rehat. Bangunan ini juga turut dihiasi dengan laman-laman hiasan seperti Laman Kasturi dan Laman Bunga Rampai serta kemudahan asas seperti surau.

Nama bangunan ini diambil sempena nama Almarhum Sultan Johor terdahulu iaitu Sultan Ismail. Seni bina bangunan ini mengandungi ciri-ciri Moor-Andalus dan reka bentuk Melayu-Johor. Motif tumbuh-tumbuhan seperti nanas, lada hitam dan berlian terpampang di bangunan ini.

### Bangunan Dato' Jaafar Muhammad

Bangunan Dato' Jaafar Muhammad (BDJM) dibina dengan keluasan 21,480 kaki persegi setinggi lima tingkat. Kompleks ini merangkumi ruang Pejabat Menteri Besar, pejabat-pejabat Majlis Mesyuarat Kerajaan Negeri (EXCO), pejabat Setiausaha Kerajaan Negeri dan jabatan-jabatan kerajaan. Ia mempunyai kapasiti bagi populasi 530 orang kakitangan. Dilengkapi dengan dewan serba guna, surau, kafetaria, lapangan teater dan taman.

Nama Bangunan Dato' Jaafar Muhammad diambil sempena nama Menteri Besar Johor yang pertama iaitu Dato' Jaafar bin Haji Muhammad, bapa kepada Dato' Onn Jaafar. Bangunan ini merupakan Kompleks Menteri Besar dan Setiausaha Kerajaan Negeri Johor. Konsep bangunan ini ialah unik iaitu "rumah dalam taman". Keindahan alam semulajadi seperti kawasan lapang, taman-taman dan ciri-ciri air menjadi unsur utama di bangunan tersebut.

## Rujukan

## Pautan luar

*Laman rasmi
*Portal rasmi Kerajaan Negeri Johor
Stesen MRT Mountbatten

**Stesen MRT Mountbatten (CC7)** ialah sebuah stesen MRT Tahap 2 Laluan Bulatan di Singapura. Ia dibuka pada 17 April 2011.

Stesen ini berdekatan dengan Kallang dan melayani estet-estet Kallang dan Old Airport Road.

## Perkhidmatan Keretapi

## Reka Letak Stesen

## Tempat Keluar
* A - Pusat Tenis dan Skuasy Kallang, Pusat Bola Jaring Kallang, Sekolah untuk yang Pekak, Singapura
* B - Majlis Sukan Singapura

## Perkhidmatan Bas
Perkhidmatan-perkhidmatan bas berikut melalui perhentian-perhentian bas pada Mountbatten Road:

Perkhidmatan-perkhidmatan bas berikut melalui perhentian-perhentian bas pada Old Airport Road:

## Rujukan

## Pautan Luar
* Transport minister announces next phase of Circle Line will open on Apr 17
* Fast Forward 30''e'' to call at additional bus stops
Stesen MRT Stadium

**Stesen MRT Stadium (CC6)** merupakan salah satu stesen Tahap 1 Laluan Bulatan dalan rangkaian MRT di Singapura. Ia dibuka pada 17 April 2010.

Stesen ini akan melayankan pendiam-pendiam di kawasan Kallang dan juga penumpang-penumpang di Pusat Sukan Singapura (masa depan), Taman Riadah Kallang dan kawasan Tanjong Rhu.

## Perkhidmatan Keretapi

## Reka Letak Stesen

## Tempat Keluar
* A - Stadium Tertutup Singapura, Stadium Negara Singapura
* B - Taman Riadah Kallang

## Perkhidmatan Bas
Perkhidmatan-perkhidmatan bas berikut melalui perhentian-perhentian bas pada Stadium Crescent:

## Rujukan

## Pautan Luar

* Transport minister announces next phase of Circle Line will open on Apr 17
Stesen MRT Dakota

**Stesen MRT Dakota (CC8)** ialah sebuah stesen Sistem Pengangkutan Gerak Cepat di Singapura. Stesen ini dibuka pada 17 April 2010. Ia sebuah stesen Tahap 2 Laluan Bulatan.

Stesen ini terletak berdekatan beberapa flat-flat dan sekolah. Orang yang berminat makan dan tinggal jauh dari situ boleh turun di stesen ini untuk pergi ke Pusat Makanan Old Airport Road.

## Perkhidmatan Keretapi

## Reka Letak Stesen

## Tampat Keluar
* A - Sekolah Northlight, Kelab Kemasyarakatan Mountbatten
* B - Pusat Makanan Old Airport Road

## Perkhidmatan Bas
Perkhidmatan-perkhidmatan bas berikut melalui perhentian-perhentian bas pada Old Airport Road:

## Kejadian
### Kegangguan Perkhidmatan 2011
Pada 20 September 2011, seramai 27,000 komuter waktu puncak pagi telah dijejaskan oleh kegangguan perkhidmatan yang menghentikan semua 16 stesen Laluan Bulatan. Ini disebabkan oleh sebatang kabel terletak di bawah stesen Dakota yang rosak menyebabkan keputusan elektrik di seluruh Laluan Bulatan. Kegangguan tersebut bermula pada 5:30am. Perkhidmatan antara Marymount dan Bartley disambung semula pada 8:00am dan antara Bartley dan Paya Lebar serta Dhoby Ghaut dan Stesen MRT Stadium pada 8:30am. Perkhidmatan di Mountbatten dan Dakota disambung semula pada 9:50am.

## Rujukan

## Pautan Luar
* Transport minister announces next phase of Circle Line will open on Apr 17
* Fast Forward 30''e'' to call at additional bus stops
Warna Warni Aidilfitri

**Warna Warni Aidilfitri**adalah sebuah album kompilasi lagu hari raya yang dikeluarkan pada tahun 1998

## Senarai Runut

## Lihat Juga

*Senarai Lagu Hari Raya

## Rujukan
Geoffrey Marcy

**Geoffrey W. Marcy** (lahir September 29, 1954, St. Clair Shores, Michigan) adalah seorang ahli astronomi A.S., yang terkenal dalam menemui banyak planet luar suria daripadanya, dengan R. Paul Butler dan Debra Fischer.  

## Rujukan

## Pautan luar
* Laman web Geoffrey Marcy di UC Berkeley 
* Autobiografi
* Temuduga dengan Dr. Geoff Marcy di Smart People Podcast (26 Julai 2011)
* Temuduga dengan with Geoff Marcy (11 Mac 2009) 
* Temuduga dengan dengan Geoff Marcy (1 Februari, 2011)
Masjid Padang Keria

Masjid Padang Keria atau dikenali sebagai **Masjid Darus Salam** terletak di jalan Padang Keria, Sanglang, Perlis. Masjid ini telah dibina sekitar tahun 80an di atas tanah wakaf almarhum Tuan Syed Derus. Sebelum ini, penduduk kampung menjalankan aktiviti keagamaan di surau milik Lebai Hassan atau Hassan Gendut yang terletak di Padang Keria Tengah. Selain itu, Ada 

juga yang belajar mengaji dan aktiviti agama di surau-surau persendirian atau di rumah tok guru. Setelah itu, barulah masjid sementara dibina (di Tanah Perkuburan Islam sekarang). Disebabkan masjid yang dibina terlalu kecil dan kesukaran menampung jumlah jemaah yang begitu minat mendalami ilmu agama, barulah kerajaan membina masjid yang besar (masjid sekarang). Masjid ini telah dibina ditapak baru. Namun begitu, selepas era 90an, kepesatan masyarakat islam beribadat di masjid yang hanya boleh memuatkan 200 orang jemaah, kerajaan telah mencari altenatif untuk membina masjid baru. masjid ini akan dibina bersebelahah masjid yang ada sekarang. Anak kariah telah bersepakat membeli tanah wakaf, dan tapak masjid telah dibin Kini masjid lama telah dibaikpulih untuk kegunaan anak kariah.

**SENARAI IMAM MASJID DARUS SALAM**

1. Tuan Haji Othman Kassim

2. Tuan Haji Hashim Haji Ahmad

3. Tuan Haji Kassim Haji Mat Akib

4. Tuan Haji Kamaruddin Haji Mat Akib

5. Tuan Haji Dahalan Haji Mohd Nor
Galeri Sultan Azlan Shah

**Galeri Sultan Azlan Shah** terletak di bandar DiRaja Kuala Kangsar dahulunya dikenali sebagai Istana Hulu. Ia mempamerkan gabungan senibina Asia dan Eropah. Galeri itu memberi tumpuan kepada sejarah dan pencapaian Sultan Perak, Sultan Azlan Shah. Ia turut memberikan maklumat mengenai sejarah dan susur paur Kesultanan Perak dan gambar dan kenderaan, termasuk hadiah-hadiah yang diberikan kepada Sultan dan Sultanah oleh ketua negara dari seluruh dunia. 

Galeri Sultan Azlan Shah terletak di Bukit Chandan sekitar 1.5 kilometer dari bandar Kuala Kangsar dan hanya 500 meter dari Istana Kenangan.

## Laman Sesawang
Galeri Sultan Azlan Shah
Kek Lok Tong

**Kek Lok Tong**  merupakan sebuah gua batu kapur yang terletak di Gunung Rapat, Ipoh, Perak, Malaysia. Dibina sekitar tahun 1970-an, gua ini terletak kira-kira 5 km dari bandar Ipoh. Perkataan "Tong" dalam namanya bermaksud "gua".

Terletak di dalam unjuran batu kapur di belakang Gunung Rapat, kuil ini mengandungi pelbagai patung Buddha yang diletakkan di celah-celah stalaktit dan bongkah batu. Kuil ini menjadi tumpuan pelancong kerana keunikan dan keindahan seni binanya yang tersendiri.

## Pautan luar
* http://www.malaysiakini.tv/video/20549/kuil-gua-di-ipoh.html
Hutan Lipur Kuala Sepetang

**Hutan Lipur Kuala Sepetang** merupakan sebuah hutan paya bakau yang kaya dengan pelbagai haiwan dan tumbuhan dan juga merupakan sebuah hutan lipur yang menjadi tumpuan pelancong yang ingin menikmati alam semulajadi di Perak. 

Hutan Lipur Kuala Sepetang menawarkan perlindungan dan menjadi kediaman pelbagai spesies pokok, burung, ikan, dan haiwan air yang lain yang unik di kawasan bakau.

Pokok bakau seperti pokok Bakau Minyak, Bakau Kurap banyak tumbuh di sini dan masih digunakan untuk menghasilkan arang dengan menggunakan cara tradisi.
Pulau Orang Utan

**Pulau Orang Utan** yang terletak di Peranginan Laketown Bukit Merah adalah tempat yang menjadi tumpuan pelancong yang ingin melihat Orang Utan .

Pulau Orang Utan yang  yang seluas 35 ekar ini merupakan pusat perlindungan, pembiakan, pengekalan, penyelidikan dan pendidikan Orang Utan. 

Para pelancong diberi peluang untuk melihat orang utan ini melakukan aktiviti harian mereka melalui terowong sangkar besi sepanjang 100 meter. Pulau Orang Utan ini merupakan sebahagian dari pusat Peranginan Laketown Bukit Merah yang turut memiliki taman air dan ekologi. Ia terletak sekitar sejam perjalanan dari bandar Ipoh.
Menara Jam Peringatan Birch

**Menara Jam Peringatan Birch** atau **Tugu Peringatan Birch** merupakan salah satu tumpuan para pelancong di Perak. 

Menara Jam Peringatan Birch terletak di bandar Ipoh, Perak.

## Sejarah
Menara jam ini dibina pada tahun 1909 bagi memperingati ulang tahun kematian residen British yang pertama di Perak, iaitu JWW Birch. Beliau telah dibunuh Lela Pandak Lam atau lebih dikenali sebagai Datuk Maharaja Lela di Pasir Salak pada tahun 1875.

Projek pembinaan telah digerakkan pada tahun 1905 oleh anak JWW Birch iaitu EW Birch, yang merupakan residen British di Perak yang kelapan

## Rujukan